Nú er veturinn í hámarki hjá okkur og margt í skólanum ber keim af því. Veðrið hefur verið rysjótt og stundum höfum við þurft að bjóða nemendum að vera inni í frímínútum vegna þess. Þá bjóðum við upp á bíósýningu í dansstofunni til tilbreytingar. En veturinn og snjórinn hafa líka margt skemmtilegt í för með sér. Við höfum fjárfest í fullt af skóflum sem eru heppilegar til að leika sér með í snjó og eru þær yfirleitt allar í notkun í frímínútum og vekja mikla gleði.